ખાવાની વાત આવે ત્યારે દરેક વ્યક્તિને ગરમાગરમ ખાવાનું મળી રહે તે વધારે પસંદ હોય છે, કારણ કે ગરમ ખાવાની વસ્તુનો સ્વાદ જ કંઇક અલગ હોય છે. લંડનમાં માર્ગન સ્ટેનલીમાં બેંકર અક્ષય ભાટિયા કામ કરતા હતાં, જ્યાં તેઓ રોજ ઠંડું ખાવાનું ખાઇને કંટાળી ગયા હતાં. અક્ષયને જમવાનું બનાવતા પણ આવડતું ન હતું. એટલે સુધી કે કેટલીયે વાર તેમના બ્રેડ ટોસ્ટ પણ બળી જતા હતાં. એક ફાઇનાન્સ બેંકમાં લાંબા સમય સુધી કામ કરવાના કારણે તેઓ સ્વાદિષ્ટ ભોજનનો લાભ લઇ શકતા ન હતાં. જેના કારણે તે સેન્ડવિચ, બર્ગર કે પિત્ઝા જેવી વસ્તુઓ પર વધારે નિર્ભર રહેતા હતાં. ઘણીવાર તો તેમને આશ્ચર્ય થતું હતુ કે એક સેન્ડવિચ માટે તેમણે પાંચ પાઉન્ડ ચૂકવવા પડતા હતાં, અને પૈસા આપવા છતાં પણ તે વસ્તુ ઠંડી મળતી હતી. સંઘર્ષોને યાદ કરતા તેમણે સ્વાદિષ્ટ અને સસ્તા ભોજનની શોધ શરૂ કરી.